Source: http://docplayer.fi/2603694-Valtioneuvoston-oikeuskanslerin-kertomus-vuodelta-2007.html
Timestamp: 2017-12-18 05:48:11+00:00
Document Index: 5702005

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Download "VALTIONEUVOSTON OIKEUSKANSLERIN KERTOMUS VUODELTA 2007"
1 VALTIONEUVOSTON OIKEUSKANSLERIN KERTOMUS VUODELTA 2007 HELSINKI 2008
2 K 16/2008 vp VALTIONEUVOSTON OIKEUSKANSLERIN KERTOMUS OIKEUSKANSLERIN VIRKATOIMISTA JA LAIN NOUDATTAMISTA KOSKEVISTA HAVAINNOISTA ANNETTU VUODELTA 2007 HELSINKI 2008
3 ISSN EDITA PRIMA OY, HELSINKI 2008
4 EDUSKUNNALLE JA VALTIONEUVOSTOLLE Suomen perustuslain 108 :n 3 momentin mukaisesti kunnioittavasti annan Eduskunnalle ja Valtioneuvostolle kertomuksen oikeuskanslerin virkatoimista ja lain noudattamista koskevista havainnoista vuonna Oikeuskansleri Paavo Nikulalle myönnettiin sairauden takia virkavapautta oikeuskanslerin tehtävistä Heinäkuun alusta hän siirtyi eläkkeelle. Apulaisoikeuskanslerina toimi oikeustieteen tohtori, varatuomari Jaakko Jonkka, joka oikeuskanslerin estyneenä ollessa hoiti oikeuskanslerin tehtävät. Heinäkuun alusta lukien hänet nimitettiin oikeuskansleriksi. Syyskuun alusta uudeksi apulaisoikeuskansleriksi nimitettiin oikeustieteen lisensiaatti, LL.M, varatuomari Mikko Puumalainen, joka oikeuskanslerin estyneenä ollessa on hoitanut oikeuskanslerin tehtäviä. Apulaisoikeuskanslerin sijaiseksi määrätty oikeuskanslerinviraston kansliapäällikkö, varatuomari Nils Wirtanen on hoitanut kertomusvuoden aikana sijaisen tehtäviä yhteensä 216 päivää. Omasta pyynnöstään hänet vapautettiin apulaisoikeuskanslerin sijaisen tehtävästä lukien. Samasta ajankohdasta määrättiin esittelijäneuvos, osastopäällikkönä Risto Hiekkataipale apulaisoikeuskanslerin sijaiseksi. Hän on hoitanut sijaisen tehtäviä yhteensä 39 päivää. Kertomuksessa olevien lausuntojen ja ratkaisujen perään on merkitty ratkaisijan nimilyhenne (Paavo Nikula PN, Jaakko Jonkka JJ, Mikko Puumalainen MP, Nils Wirtanen NW, Risto Hiekkataipale RH). Kertomuksessa on selostettu oikeuskanslerin toimintaa pääasiallisesti eri toimintamuotojen mukaisesti. Eri jaksoihin on sisällytetty kunkin toimintalohkon yleiskuvaus ja selostus toimintaa koskevista säännöksistä sekä samalla kerrottu toiminnasta johtuneet toimenpiteet ja siinä tehdyt havainnot. Oikeuskanslerinviraston toiminnan yleisjakson jälkeen on selostettu oikeuskanslerin toimintaa valtioneuvostossa. Tässä jaksossa tarkastellaan myös yleisesti ylimpien valtioelinten toimivaltasuhteita. Seuraavassa jaksossa on käsitelty perus- ja ihmisoikeuksien toteutumisen valvontaa. Ennen valtionhallinnon laillisuusvalvontaa koskevaa jaksoa on otettu eräitä oikeuskanslerin ja apulaisoikeuskanslerin tärkeitä päätöksiä ja kannanottoja, joilla on katsottu olevan yleistä ja periaatteellista merkitystä. Valtionhallintoa on seuraavassa jaksossa seurattu ministeriöiden toimialajaon mukaan. Valtionhallintoa koskevien jaksojen jälkeen on kunnallis- ja muun itsehallinnon laillisuusvalvontaa koskeva jakso. Myös asianajajalaitoksen valvonnasta on oma jaksonsa. Viimeisessä jaksossa on tilastollisia tietoja oikeuskanslerinviraston toiminnasta. Kertomuksen lopussa on oikeuskansleria ja oikeuskanslerinvirastoa koskevat säännökset ja määräykset, asiahakemisto sekä luettelo oikeuskanslerinviraston henkilökunnasta. Helsingissä 31 päivänä maaliskuuta 2008 Oikeuskansleri Jaakko Jonkka Kansliapäällikkö Nils Wirtanen
6 SISÄLLYSLUETTELO Sivu Eduskunnalle ja valtioneuvostolle Yleistä... 9 Tehtävät... 9 Valtioneuvoston valvonta... 9 Lausuntojen antaminen... 9 Perus- ja ihmisoikeuksien valvonta... 9 Syyttäjäntehtävät Kanteluasioiden tutkiminen Rangaistustuomioiden tarkastus Asianajajien valvonta Oikeuskanslerin ja eduskunnan oikeusasiamiehen tehtävien jako Lukumäärätietoja Kansainvälinen yhteistyö ja vierailut Muu toiminta Talous Koulutus Viestintä Organisaatio ja henkilöstö Oikeuskansleri valtioneuvostossa Yleistä Tasavallan presidentti ja valtioneuvosto Esittelylistojen tarkastaminen Tarkastuksen kohteista Valtioneuvostovalvonta EU-asioissa Eräitä tarkastamiseen liittyviä ratkaisuja Lausuntoina ja muistioina annettuja kannanottoja Kuulemiset eduskunnan valiokunnissa Perus- ja ihmisoikeuksien valvonta Yleistä Perus- ja ihmisoikeuksista Perusoikeusjärjestelmän kehityksestä vuonna Kansainvälisen ihmisoikeusjärjestelmän kehityksestä vuonna Sivu Ihmisoikeuksien valvontaelinten ratkaisuista Perus- ja ihmisoikeuksien valvontaa koskevia näkökohtia nyt ja vastaisuudessa Perus- ja ihmisoikeudet valtioneuvoston valvonnassa Perus- ja ihmisoikeudet muun viranomaistoiminnan valvonnassa Yleisiä näkökohtia Perus- ja ihmisoikeuksien toteutumisen seurannasta Ratkaisuja Laajempia laillisuusvalvonnan kannanottoja Viranomaistoiminnan laillisuusvalvonnasta Sairaankuljetuksen ja ensihoitojärjestelmän kehittäminen Sairaankuljetuksen ja ensihoitojärjestelmän kehittämisen seuranta Kouluterveydenhuollon toteutuminen Kuntajaon muutos Vantaan ja Sipoon osien liittäminen Helsinkiin Kysymys ministerien esteellisyydestä Merenkulkulaitoksen menettely luotsausasiassa Käräjätuomaria koskeva syyteharkinta Valtionhallinnon laillisuusvalvonta Eduskunnan toimiala Tasavallan presidentin kanslian toimiala Valtioneuvoston kanslian toimiala Yleistä Lausunto Ulkoasiainministeriön toimiala Yleistä Lausunnot ja esitykset Oikeusministeriön toimiala Yleistä... 95
7 6 Sivu Lausunnot ja esitykset Ratkaisuja Tuomioistuimet Rangaistustuomioiden tarkastaminen 106 Rangaistustuomioiden tarkastamisesta aiheutuneet purkuesitykset Syyttäjät Ulosotto Vankeinhoitolaitos Toimialaa koskeva tarkastus Sisäasiainministeriön toimiala Yleistä Ratkaisuja Poliisitoimi Pelastustoimi Ulkomaalaishallinto Toimialaa koskevat tarkastukset Valtiovarainministeriön toimiala Yleistä Lausunnot ja esitykset Ratkaisuja Verohallinto Tullihallinto Valtiokonttori Suomen Pankki Opetusministeriön toimiala Yleistä Ratkaisuja Ministeriö Opetushallinto Toimialaa koskeva tarkastus Maa- ja metsätalousministeriön toimiala Yleistä Lausunto Ratkaisuja Kala-, riista- ja porotalous ym TE-keskus Toimialaa koskeva tarkastus Liikenne- ja viestintäministeriön toimiala Lausunto Ratkaisuja Ministeriö Ajoneuvohallintokeskus Viestintävirasto Kauppa- ja teollisuusministeriön toimiala Yleistä Ratkaisuja Sivu Ministeriö Keskuskauppakamari Sosiaali- ja terveysministeriön toimiala Yleistä Lausunto Ratkaisuja Työttömyyskassa Työsuojelu Lääninhallinto Potilasvakuutuskeskus Työministeriön toimiala Yleistä Lausunto Ratkaisuja Työvoimapalvelut Toimialaa koskeva tarkastus Ympäristöministeriön toimiala Yleistä Ratkaisuja Alueelliset ympäristökeskukset Kunnallis- ja muun itsehallinnon laillisuusvalvonta Yleistä Kunnallishallinto Yleishallinto Opetushallinto Sosiaali- ja terveyshallinto Sosiaalipalvelut Lääninhallitus Ympäristöhallinto Ahvenanmaan itsehallinto Asianajajalaitoksen valvonta Yleiskatsaus Asianajajaliiton jäsenyys Asianajajan velvollisuudet ja hyvä asianajajatapa Valvonta-asiat Valvontajärjestelmä Valvontajärjestelmän toiminta Kurinpidolliset seuraamukset Tiedot virallisilta syyttäjiltä Oikeuskanslerin valvonta Sovellettavista säännöksistä ja valvontamenettelystä
8 7 Sivu Asianajajien menettelyä koskevat kantelut Valvontamenettelyn käynnistäminen Tilastollisia tietoja oikeuskanslerinviraston toiminnasta Sivu ASIAHAKEMISTO Oikeuskanslerinviraston henkilökunta LIITTEET 1 6: Oikeuskansleria ja oikeuskanslerinvirastoa koskevat säännökset ja määräykset
10 9 1 Yleistä Tehtävät Suomen perustuslain 10 luvussa säädetään oikeuskanslerin tehtävistä ja keskeisistä toimivaltuuksista. Siinä mainitaan myös apulaisoikeuskansleri ja tämän sijainen, joista on soveltuvin osin voimassa, mitä oikeuskanslerista on säädetty. Laki valtioneuvoston oikeuskanslerista (193/2000) sisältää säännökset oikeuskanslerin laillisuusvalvonnan toteuttamistavoista, asioiden ottamisesta tutkittaviksi ja niiden selvittämisestä sekä kysymykseen tulevista toimenpiteistä, oikeuskanslerin oikeudesta saada virka-apua ja tietoja, oikeuskanslerin päätösvallan käyttämisestä sekä perussäännökset oikeuskanslerinvirastosta ja eräitä muita säännöksiä. Lain nojalla on annettu valtioneuvoston asetus oikeuskanslerinvirastosta. Yksityiskohtaisemmat määräykset oikeuskanslerinviraston organisaatiosta ja virkamiehistä sekä asioiden ratkaisemisesta oikeuskanslerinvirastossa annetaan oikeuskanslerin vahvistamassa työjärjestyksessä. Oikeuskansleria ja oikeuskanslerinvirastoa koskevat säännökset ja määräykset ovat kertomuksen liitteinä (liitteet 1 6). Valtioneuvoston valvonta Oikeuskanslerin tulee perustuslain mukaan valvoa valtioneuvoston ja tasavallan presidentin virkatointen lainmukaisuutta. Hänen tulee olla läsnä valtioneuvoston istunnoissa ja esiteltäessä asioita tasavallan presidentille valtioneuvostossa. Hänen läsnäolonsa ei ole kuitenkaan valtioneuvoston tai tasavallan presidentin päätöksenteon oikeudellinen edellytys. Käytännössä oikeuskansleri tai hänen tehtäviään hoitava on aina läsnä näissä istunnoissa. Perustuslaissa ja sitä eräiltä osin täydentävässä valtioneuvoston oikeuskanslerista annetussa laissa säädetään niistä toimenpiteistä, joihin oikeuskansleri valvontaa suorittaessaan voi ryhtyä. Käytännössä valvonnan painopiste on ennakollisessa valvonnassa, joka tapahtuu siten, että oikeuskansleri etukäteen tarkastaa valtioneuvoston yleisistunnon ja tasavallan presidentin esittelyjen ratkaisuehdotusten esittelylistoja liitteineen. Valvonnan piiriin kuuluvat myös EU-asioita koskevat valtioneuvoston eduskunnalle lähettämät kirjelmät. Tässä tarkoitettujen asioiden valmistelu oikeuskanslerinvirastossa on valtioneuvostoasiain osaston tehtävänä. Valtioneuvoston valvontaa on selostettu tarkemmin kertomuksen 2. jaksossa. Lausuntojen antaminen Edelliseen valvontatehtävään liittyy läheisesti lausuntojen antaminen. Perustuslain mukaan oikeuskanslerin on pyydettäessä annettava presidentille, valtioneuvostolle ja ministe riöille tietoja ja lausuntoja oikeudellisista kysymyksistä. Lausuntopyynnöt tulevat useimmiten suoraan ministeriöistä. Lausunnot annetaan yleensä kirjallisesti, mutta joissakin tapauksissa myös suullisina kannanottoina. Perustuslaissa tarkoitettujen lausuntojen lisäksi oikeuskanslerilta pyydetään muiden lausunnonantajatahojen tavoin lausuntoja erilaisista säädösvalmisteluhankkeista, erityisesti rikos-, prosessi-, hallinto- ja valtiosääntöoikeuden alalta. Lausunnon antaminen on tällöin oikeuskanslerin harkinnassa. Lausuntoja on pyritty antamaan erityisesti laillisuusvalvonnan kannalta tärkeistä säädösvalmisteluhankkeista. Perus- ja ihmisoikeuksien valvonta Perustuslain mukaan oikeuskanslerin tehtävänä on myös valvoa perusoikeuksien ja ihmisoikeuksien toteutumista. Käytännössä velvoite otetaan huomioon kaikilla tehtäväalueilla, sekä valtioneuvoston ja muuta valvontaa koskevissa asioissa että kanteluasioissa ja harkittaessa asioiden ottamista oma-aloitteisesti tutkittaviksi. Ihmisoikeusvalvonta perustuu Suomea velvoittavien kansainvälisten ihmisoikeussopimusten sopimusmääräyksiin. Tämä tarkoittaa erityisesti ihmisoikeuksien ja perusvapauksien suo-
11 10 Yleistä jaamiseksi tehtyä yleissopimusta eli Euroopan neuvoston ihmisoikeussopimusta, mutta myös alaltaan rajoitetumpia yleissopimuksia, jotka koskevat esimerkiksi syrjinnän poistamista tai lapsen oikeuksia. Eduskunnan perustuslakivaliokunta on perusoikeusuudistusta koskeneessa mietinnössään (PeVM 25/1994 vp) lausunut, että asianomaisten laillisuusvalvojien, oikeuskanslerin ja eduskunnan oikeusasiamiehen, vuosittaisiin toimintakertomuksiin sisällytetään oma jakso perusoikeuksien ja ihmisoikeuksien toteutumisesta. Tämä asiakokonaisuus on sijoitettu kertomuksen 3. pääjaksoksi. Syyttäjäntehtävät Oikeuskansleri on erityissyyttäjä laillisuusvalvontaansa kuuluvissa asioissa, joita ovat ennen muuta virkarikosasiat. Oman ryhmänsä näistä muodostavat tuomareiden tekemiksi epäillyt virkarikokset, jotka mainitaan erikseen perustuslaissa. Syytteen nostamisesta tuomaria vastaan virkarikoksesta päättää valtioneuvoston oikeuskansleri tai eduskunnan oikeusasiamies. Hovioikeuden on ilmoitettava valtioneuvoston oikeuskanslerille tietoonsa tulleista seikoista, jotka saattavat johtaa virkasyytteen nostamiseen hovioikeudessa. Poliisin on lähetettävä oikeuskanslerille tieto kaikista rikosilmoituksista, joissa on kyse tuomarien virkarikosepäilyksistä. Tuomareiden epäiltyjen virkarikosten käsittelyä oikeuskanslerinvirastossa selostetaan jäljempänä jaksossa 5 s. 95. Valtakunnansyyttäjä toimii ylimpänä syyttäjänä, jonka tehtävänä on muun muassa syyttäjätoiminnan yleinen johtaminen ja kehittäminen sekä syyttäjien valvonta. Valtakunnansyyttäjän tehtäviin liittyvät kanteluasiat siirretään hänen käsiteltäväkseen. Kertomusvuoden aikana siirrettiin 3 kanteluasiaa. Kanteluasioiden tutkiminen Viranomais- ja muun julkistoiminnan laillisuutta oikeuskansleri valvoo muun muassa käsittelemällä näihin kohdistuvia kanteluja. Yksityiset henkilöt tai yhteisöt voivat kannella oikeuskanslerille, jos he katsovat, että oikeuskanslerin valvontavaltaan kuuluva henkilö, viranomainen tai muu yhteisö on menetellyt lainvastaisesti tai jättänyt velvollisuutensa täyttämättä. Kanteluja saapui vuonna 2007 yhteensä Oikeuskanslerin on tutkittava asia, jos on aihetta epäillä oikeuskanslerin valvontavaltaan kuuluvan henkilön, viranomaisen tai muun yhteisön menetelleen lainvastaisesti tai jättäneen velvollisuutensa täyttämättä taikka jos oikeuskansleri muusta syystä katsoo siihen olevan aihetta. Asiassa hankitaan oikeuskanslerin tarpeelliseksi katsoma selvitys. Oikeuskansleri ei kuitenkaan tutki kantelua, joka koskee yli viisi vuotta vanhaa asiaa, ellei kantelun tutkimiseen ole erityistä syytä. Koska vanhentumisaika ei ole ehdoton, se ei estä niiden asioiden tutkimista, jotka pidemmästäkin ajasta huolimatta vaativat selvittämistä asian vakavuuden tai luonteen vuoksi. Selostetun säännöksen nojalla jätettiin vuonna 2007 kantelu tutkimatta 27 tapauksessa. Oikeuskanslerinvirastoon on kertomusvuonna tullut myös lukuisia yksityishenkilöiden puhelintiedusteluja erilaisista asioista. Yksityishenkilöt ovat tehneet tiedusteluja omissa asioissaan sekä sivullisina ajankohtaisista asioista. Neuvoja annetaan oikeuskanslerin toimivallasta sekä oikeuskanslerille tehtävien kantelujen vireillepanosta ja käsittelystä. Jos asia ei kuulu oikeuskanslerin toimivaltaan, pyritään neuvomaan, mille viranomaiselle tai taholle asia kuuluu. Oikeuskanslerin toimivaltaan kuulumattomat tiedustelut ovat koskeneet muun muassa pankkien ja muiden rahoitusmarkkinoilla toimivien menettelyä sekä muita yksityisoikeudellisia kysymyksiä. Rangaistustuomioiden tarkastus Valtioneuvoston oikeuskanslerista annetussa laissa säädetään, että oikeuskansleri tarkastaa rangaistustuomioita koskevia ilmoituksia. Tätä tarkastustehtävää varten virastoon lähetetään tuomioita koskevia päätös- ja täytäntöönpanoasiakirjoja, joiden tarkastuksesta aiheutuneista toimenpiteistä on tarkemmin kerrottu tuomioistuinten toimintaa koskevassa kohdassa sivulla 106. Asianajajien valvonta Oikeuskanslerin tehtävästä valvoa asianajajia säädetään asianajajista annetussa laissa. Valtioneuvoston oikeuskanslerista annetussa laissa on viittaus sanottuun lakiin. Asianajajiin kohdistunut valvonta muodostuu Suomen Asianajajaliiton hallituksen valvonta-asioissa ja palkkioriitaasioissa tekemien päätösten tarkastamisesta, jo-
12 Kansainvälinen yhteistyö ja vierailut 11 hon kuuluu muutoksenhakemisen harkinta, sekä asianajajia koskevien kantelujen tutkimisesta. Asianajajien valvonnasta on kerrottu jäljempänä kertomuksen 7. jaksossa. Oikeuskanslerin ja eduskunnan oikeusasiamiehen tehtävien jako Valtioneuvoston oikeuskanslerin ja eduskunnan oikeusasiamiehen tehtävien jaosta säädetään laissa (ns. tehtävienjakolaki). Laissa luetellaan asiat, jotka oikeuskansleri siirtää eduskunnan oikeusasiamiehen käsiteltäviksi, jollei oikeuskansleri katso erityisistä syistä tarkoituksenmukaiseksi, että asia ratkaistaan oikeuskanslerinvirastossa. Pääsääntöisesti siirrettäviä asioita ovat: 1) puolustusvoimia, rajavartiolaitosta ja rauhanturvaamishenkilöstöä sekä sotilasoikeudenkäyntiä koskevat asiat, 2) pakkokeinolaissa tarkoitettua kiinniottamista, pidättämistä, vangitsemista ja matkustuskieltoa sekä säilöön ottamista tai muuta vapauden riistoa koskevat asiat samoin kuin 3) asiat, jotka koskevat vankiloita ja muita sellaisia laitoksia, joihin henkilö on otettu vastoin tahtoaan. Myös vankien ja muiden vapautta vailla olevien tekemät kantelut kuuluvat siirrettäviin asioihin. Sen sijaan valtioneuvoston valvontaa koskevat asiat eivät kuulu oikeusasiamiehelle siirrettäviin eivätkä myöskään puolustusministeriön osalta. Tehtävienjakolain nojalla oikeuskansleri ja oikeusasiamies voivat keskinäisesti siirtää muun asian, jos siirtämisen voidaan arvioida nopeuttavan asian käsittelyä tai kun se on muusta erityisestä syystä perusteltua. Kertomusvuonna siirrettiin oikeusasiamiehelle kaikkiaan 51 kantelua. Oikeusasiamies puolestaan siirsi oikeuskanslerille 8 kanteluasiaa. Lukumäärätietoja Seuraavassa tarkastellaan tilastolukujen valossa oikeuskanslerinviraston toimintaa kertomusvuoden aikana (suluissa vuoden 2006 vastaavat luvut). Kertomusvuoden aikana saapui (1 273) kanteluasiaa ja ratkaistiin (1 314) kanteluasiaa. Oikeuskanslerin varsinaisia omia aloitteita otettiin tutkittaviksi 11 (13) ja rangaistustuomioiden tarkastuksen johdosta pantiin vireille 103 (145) asiaa. Kanteluasioissa tehtiin ns. toimenpideratkaisuja 123 (145). Toimenpideratkaisujen prosentuaalinen osuus tutkittaviksi otetuista kanteluasioista (738) oli 17 % (19 %). Vuonna 2007 tehdyn selvityksen mukaan kaikkien kantelujen ratkaisuaikojen mediaani oli n. 6 (6) viikkoa ja keskiarvo n. 27 (23) viikkoa. Tuomioistuinten valvonnassa toimenpiteisiin johti 39 asiaa. Rangaistustuomioita tuli tarkastettaviksi kaikkiaan kappaletta. Kirjallisia lausuntoja tasavallan presidentille, valtioneuvostolle tai ministeriöille annettiin 45 (35). Kertomusvuoden lopussa oli vireillä yhteensä 844 (709) asiaa. Tilastot kertomusvuoden toiminnasta ovat jaksossa 8. Kansainvälinen yhteistyö ja vierailut Kansainvälinen yhteistyö Tšekin edustajainhuoneen petitiovaliokunnan jäsenet tutustuivat oikeuskanslerinviraston toimintaan apulaisoikeuskansleri Jaakko Jonkan johdolla Taiwanilainen Control Yuanin varapääsihteeri Chi-hsiung Chen delegaatioineen vieraili oikeuskanslerinvirastossa Viranomaisten valvontaa suorittava Control Yuan on Taiwanin korkein viranomainen virkasyytteisiin, viranomaisten epäluottamuskysymyksiin sekä valtion tilintarkastukseen liittyvissä kysymyksissä. Apulaisoikeuskansleri Mikko Puumalainen esitteli oikeuskanslerinviraston toimintaa kiinalaisvaltuuskunnalle Apulaisoikeuskansleri Mikko Puumalainen osallistui EU:n perusoikeusviraston hallintoneuvoston kokoukseen Wienissä. Euroopan neuvoston ihmisoikeusvaltuutettu Thomas Hammarberg keskusteli oikeuskansleri Jaakko Jonkan ja apulaisoikeuskansleri Mikko Puumalaisen kanssa Viron aluehallintoministeri Vallo Reimaa seurueineen tapasi oikeuskanslerinviraston johtoa Vierailut oikeuskanslerinvirastosta Oikeuskansleri Jaakko Jonkka osallistui Oikeuspoliittinen yhdistys Demla ry:n kesäseminaariin Lahdessa Hän puhui aiheesta Viranomaistoiminnan laillisuusvalvonnasta. Lyhennelmä esitelmästä on luettavissa sivulta 61.
13 12 Yleistä Apulaisoikeuskansleri Mikko Puumalainen puhui Miehen Linja -projektin päätösseminaarissa. Apulaisoikeuskansleri Mikko Puumalainen osallistui oikeusministeriön järjestämään keskustelutilaisuuteen yhdenvertaisuudesta. Apulaisoikeuskansleri Mikko Puumalainen alusti järjestetyssä Suomalaisen lakimiesyhdistyksen IX Oikeuskulttuurin päivässä. Apulaisoikeuskansleri Mikko Puumalainen luennoi Ressun lukiossa. Muu toiminta Talous Valtion talousarviossa oikeuskanslerinviraston määräraha on 23. pääluokan 03. luvussa. Vuodelle 2007 viraston toimintamenoihin oli talousarviossa myönnetty euroa (siirtomääräraha 2v.). Momentin määrärahasta ja edelliseltä vuodelta siirtyneestä määrärahasta käytettiin palkkauksiin euroa. Muihin toimintamenoihin käytettiin euroa. Viimeksi mainituista menoista suurimmat erät muodostivat viraston toimitilojen vuokrat euroa, painatuspalvelut euroa, ilmoitus-, mainos- ja markkinointipalvelut euroa ja käännöspalvelut euroa. Valtioneuvoston kanslia hoitaa osittain oikeuskanslerinviraston kirjanpito- ja maksatustehtävät. Valtioneuvoston kanslian taloussääntö sisältää oikeuskanslerinvirastoa koskevia määräyksiä, jotka oikeuskansleri on hyväksynyt. Taloussäännön mukaan viraston osastoille osoitetaan määrärahoja, joiden käytöstä päättää osastopäällikkö. Oikeuskanslerinviraston käytössä on Raindance-taloushallintojärjestelmä, jota käytetään budjetin suunnitteluun ja määrärahojen käytön seurantaan. Lisäksi viraston käytössä on taloushallinnon tositteiden paperittomaan käsittelyyn ja digitaaliseen arkistointiin tarkoitettu Rondoohjelma. Koulutus Kertomusvuonna viraston henkilöstön koulutus perustui oikeuskanslerinviraston henkilöstökoulutussuunnitelmaan, johon sisältyivät koulutuksen yleiset periaatteet sekä vuoden 2007 koulutussuunnitelma. Oikeuskansleri oli hyväksynyt suunnitelman. Oikeuskanslerinviraston henkilöstökoulutuksen tavoitteena on turvata toiminnan tehokkuus, jatkuvuus ja henkilöstön ammatillinen pätevyys parantaa toiminnan tuloksellisuutta edistää organisaation kehittämistä ja uudistusalttiutta tukea henkilöstön itsensä kehittämistä ja urakehitystä sekä tukea henkilökiertoa. Koulutustarpeita luovat oikeudellisen ja muun ammattitaidon kehittäminen eri tehtäväsektoreilla, oikeuskanslerinviraston kehittämissuunnitelmat ja hallinnon yleiset kehittämispyrkimykset, viraston toiminnan kannalta olennaisten tieteenalojen tutkimuksen seuraaminen ja tutkimustulosten hyödyntäminen, automaattisen tietojenkäsittelyn ja muiden työskentelytapojen kehittäminen, henkilöstöhallinnon kehittäminen ja turvallisuuskysymykset. Suomen EU-jäsenyyteen liittyvät oikeudelliset kysymykset ja kansainvälistyminen ovat muodostuneet merkittäväksi erityisasiantuntemusta edellyttäväksi asiaryhmäksi. Koska perustuslaissa oikeuskanslerin tehtäväksi on asetettu valvoa perusoikeuksien ja ihmisoikeuksien toteutumista, on pyritty hyödyntämään tätä aihepiiriä koskevaa koulutustarjontaa. Koulutuksen painopistealueiden määrittelyssä on lähtökohtana pidetty oikeuskanslerinviraston toiminta- ja taloussuunnitelmassa esitettyjä avaintulosalueita ja kehittämishankkeita. Oikeuskanslerinvirasto on itse järjestänyt koulutusta hallintolainkäytön muutospaineista. Viestintä Oikeuskanslerinviraston viestintä vastaa oikeuskanslerin vuosikertomuksen koostamisesta. Perustuslain mukaan oikeuskansleri antaa vuosittain kertomuksen virkatoimistaan ja lain noudattamista koskevista havainnoistaan eduskunnalle ja valtioneuvostolle. Kertomus sisältää selostukset eri viranomaisiin kohdistuneista toimenpideratkaisuista ja havainnoista. Kertomuksen voidaan katsoa näin myös ohjaavan viranomaistoimintaa. Vuosikertomus annetaan sekä suomeksi että ruotsiksi. Kertomuksesta tehdään myös englanninkielinen lyhennelmä. Vuosikertomuksen lisäksi ratkaisuselosteet ovat luettavissa säädöstietopankki Finlexistä (www.finlex.fi). Virasto on tiedottanut tärkeäksi koetuista päätöksistä ja lausunnoista. Kertomusvuon-
14 Muu toiminta 13 na annettiin 11 tiedotetta. Tiedotteiden lisäksi tiedotusvälineille ja sidosryhmille on lähetetty sähköisesti päätöksiä, lausuntoja ja alustuksia. Yllä esitetyn lisäksi tiedotusvälineitä on palveltu heidän esittämiensä pyyntöjen ja toiveiden mukaan. Oikeuskanslerinviraston viestinnän uudistaminen käynnistettiin loppuvuodesta. Ensimmäiseksi ryhdyttiin luomaan virastolle yhtenäistä graafista ilmettä. Tämä uudistustyö liittyy niin sanottuun Mahti-hankkeeseen, joka on uusi sähköinen asiakirjahallintajärjestelmä. Mahti-järjestelmä on tarkoitus ottaa virastossa käyttöön syksyllä Organisaatio ja henkilöstö Virastossa on valtioneuvostoasiain osasto, oikeusvalvontaosasto ja hallintoyksikkö. Kansliapäällikkö toimii samalla hallintoyksikön päällikkönä. Kummankin osaston päällikkönä toimii esittelijäneuvos, osastopäällikkönä. Oikeuskanslerille kuuluvaa ratkaisuvaltaa käyttävät oikeuskansleri ja apulaisoikeuskansleri ovat osastojaon ulkopuolella. Oikeuskansleri määrää virkamiesten sijoittamisesta osastoihin ja yksikköön. Yksityiskohtaisemmat määräykset organisaatiosta ja yksikköjen tehtävistä sisältyvät oikeuskanslerinviraston työjärjestykseen. Valtioneuvostoasiain osaston tehtävänä on käsitellä valtioneuvoston valvontaa koskevat asiat ja valmistella tähän tehtävään liittyvät lausunnot, käsitellä asianajajien ja julkisten oikeusavustajien valvontaa koskevat asiat, kansainvälisiä laillisuusvalvontajärjestöjä koskevat asiat sekä perus- ja ihmisoikeuskysymyksiä koskevat kansainväliset asiat ja EU-asioiden kansallista valmistelua koskevat asiat. Oikeusvalvontaosasto käsittelee kantelut sekä tuomioistuinten valvontaa ja muuta laillisuusvalvontaa koskevat asiat, jolleivät ne kuulu valtioneuvostoasiain osastolle, sekä tuomioistuinlaitoksen virkamiehiä koskevat virkasyyteasiat, rangaistustuomioiden tarkastamisen ja valmistelee osaston toimialaan kuuluvat lausunnot sekä avustaa valtioneuvoston valvontaan koskevissa asioissa ja erikseen määrätyissä kansainvälisissä asioissa. Hallintoyksikkö käsittelee viraston sisäistä hallintoa ja taloutta, henkilöstökoulutusta, oikeuskanslerin kertomuksen toimittamista ja viestintää sekä viraston kansainvälistä yhteistoimintaa koskevat asiat, jolleivät ne kuulu kummankaan osaston käsiteltäviin. Oikeuskanslerinviraston työjärjestyksessä on tarkempia määräyksiä oikeuskanslerin ja apulaisoikeuskanslerin työnjaosta, virkamiesten tehtävistä ja sijaisuuksista, asioiden ratkaisemisesta sekä viraston johtoryhmästä. Oikeuskanslerinvirastossa oli kertomusvuoden päättyessä henkilökuntaa oikeuskanslerin ja apulaisoikeuskanslerin lisäksi seuraavasti: kansliapäällikkö, kaksi esittelijäneuvosta osastopäällikkönä, kaksi esittelijäneuvosta, neuvotteleva virkamies, seitsemän vanhempaa oikeuskanslerinsihteeriä, kolme nuorempaa oikeuskanslerinsihteeriä, historiantutkija, henkilöstösihteeri, tiedottaja, informaatikko, neljä notaaria, atk-suunnittelija, kirjaaja, neljä toimistosihteeriä, ylivirastomestari, virastomestari ja vahtimestari. Lisäksi oikeuskanslerinvirastossa oli kaksi sivutoimista esittelijää sekä harjoittelijoina kaksi oikeustieteen ylioppilasta, toinen Helsingin ja toinen Turun yliopistosta. Kertomusvuoden päättyessä viraston palveluksessa oli kaikkiaan 37 virkamiestä. Henkilöstöstä oli ylempää oikeustieteellistä tutkintoa edellyttävässä virassa oikeuskanslerin ja apulaisoikeuskanslerin lisäksi 20 lakimiestä. Organisatorisesti henkilökunta jakautui seuraavasti: Valtioneuvostoasiain osastossa oli neljä lakimiesesittelijää ja kaksi notaaria. Oikeusvalvontaosastolle oli sijoitettu 13 lakimiesesittelijää, kaksi sivutoimista lakimiesesittelijää ja kaksi notaaria. Hallintoyksikössä toimi kansliapäällikön ohella henkilöstösihteeri, tiedottaja, informaatikko, historiantutkija ja yhdeksän muuta virkamiestä. Luettelo oikeuskanslerinviraston henkilökunnasta on kertomuksen liitteenä.
15 14 2 Oikeuskansleri valtioneuvostossa Yleistä Perustuslaissa, samoin kuin aikaisemmin hallitusmuodossa, oikeuskanslerin suorittama valtioneuvoston päätöksenteon laillisuusvalvonta on jaettu oikeudellisesti, toteuttamismuodoiltaan ja valvonnan toteutumisen ajankohdan osalta kahteen osaan. Oikeuskanslerin valtioneuvostovalvonnan ja oikeuskansleria siihen kuuluvissa tehtävissä avustavan oikeuskanslerinviraston valtioneuvostoasiain osaston työn pääpaino on aina ollut ministeriöissä valmisteltavien ja valmistelun jälkeen valtioneuvoston yleisistunnon tai tasavallan presidentin päätettäviksi saatettavien asioiden ennakollisessa tarkastamisessa ja valvonnassa. Sen tarkoituksena on ennakollisin toimenpitein huolehtia siitä, että valtioneuvoston ja tasavallan presidentin päätöksenteko valtioneuvostossa on lainmukaista ja että hallituksen esityksinä eduskunnan ratkaistaviksi saatettavat asiat täyttävät sellaiset oikeudelliset perusvaatimukset, että esitys voidaan eduskunnalle antaa. Oikeuskanslerin ennakollisen valtioneuvostovalvonnan oikeusperustana on perustuslain 108. Ennakollisen valtioneuvostovalvonnan toteuttamismuotojen osalta säännös on niukka, eikä asiasta ole tarkempia säännöksiä myöskään valtioneuvoston oikeuskanslerista annetussa laissa. Koska oikeuskanslerin valtioneuvostovalvonnan kohteena on asianomaisissa ministeriöissä valmisteltavina olevat ja päätöksentekomenettelyyn saatettavat asiat, valtioneuvostovalvonnan käytännön toteuttamismuodot määräytyvät käsiteltävän asian ja siinä ministeriössä ilmenneiden tarpeiden mukaan. Ulospäin näkyvämpi valtioneuvostovalvonnan toimintamuoto on kertomuksessa jäljempänä tarkemmin kuvattava viikoittain toistuva valtioneuvoston yleisistunnon ja tasavallan presidentin esittelyn esittelylistojen ennakollinen tarkastaminen. Lukumäärällisesti laskettuna pienempi mutta ajallisesti laskettuna haastava sekä oikeudellisesti vaativampi valtioneuvostovalvonnan toteuttamismuoto on asioita valmistelevien ministeriöiden esittelijöiden ja valtioneuvoston jäsenten tekemät valtioneuvoston käsiteltäviksi tuleviin asioihin ja valtioneuvoston päätöksentekoon liittyvät oikeudelliset kannanottopyynnöt, joissa oikeuskanslerin toimivalta ja -velvollisuus perustuu perustuslain 108 :n 2 momenttiin. Valtioneuvoston ja tasavallan presidentin tekemiä päätöksiä koskeva oikeuskanslerin valvonnallinen toimivalta perustuu perustuslain 112 :ään. On luonnollista, että jo tehtyjä päätöksiä koskevien valvontavaltuuksien tulee perustua asioiden valmistelua koskevia säännöksiä tarkempiin säännöksiin perustuslaissa ja valtioneuvoston oikeuskansleria koskevassa laissa. Niin ikään on luonnollista, että valtion ylimmän hallitusvallan päätöksenteon lainmukaisuuden jälkikäteistä tutkintaa ja toteamista koske vien säännösten soveltamisen tarpeen tulee olla äärimmäisen harvinaista. Sen vuoksi tässä yhteydessä riittää ilmoitus, että perustuslain 112 :ssä tarkoitettuja valtioneuvoston yleisistunnon tai tasavallan presidentin päätöksen lainmukaisuutta koskevia asioita ei ole kertomusvuonna 2007 ollut. Valtioneuvoston päätösten laillisuusvalvontaa koskevan yleisen tarkastelun osalta voidaan viitata vuodelta 2006 annetun oikeuskanslerin kertomuksen sivulla 15 todettuun ja siinä mainittuun eduskunnan perustuslakivaliokunnan mietintöön. Perustuslain 108 :ssä oikeuskanslerin tehtävistä on ensimmäisenä mainittu velvollisuus valvoa valtioneuvoston ja tasavallan presidentin virkatointen lainmukaisuutta. Perustuslain 108 :n yksityiskohtaisiin perusteluihin (HE 1/1998 vp) on pitkäaikaiseen käytäntöön perustuen kirjattu, että oikeuskanslerin laillisuusvalvonnan kokonaisuudessa on korostunut valtioneuvoston ja tasavallan presidentin virkatointen laillisuuden valvonta. Valtioneuvoston laillisuusvalvonnan piiriin kuuluvat valtioneuvoston yleisistunto sekä ministeriöt ja niiden virkamiehet. Perustuslain 58 :n mukaan tasavallan presidentti tekee päätöksensä valtioneuvostossa sen ratkaisuehdotuksesta. Tämän vuoksi oikeuskanslerin laillisuusvalvonta kohdistuu erityisesti valtioneuvoston yleisistuntoon ja siellä lopullisesti tai tasavallan presidentille menevinä esityksinä käsiteltäviin asioihin.
16 Yleistä 15 Perustuslain 108 :n yksityiskohtaisiin perusteluihin yhtyen voidaan todeta, että perustuslain 108 :n 2 momentissa tarkoitettujen tietojen ja lausuntojen antaminen tasavallan presidentille, valtioneuvostolle ja ministeriöille muodostaa edelleen tärkeän osa-alueen oikeuskanslerin toiminnassa. Kysymys on oikeuskanslerille perustuslaissa säädetyn ydintehtävän (kanteluiden ohella) toteutumisesta. Valtioneuvoston päätöksentekoa edeltävissä oikeudellisissa kannanotoissa, menettelyohjeissa ja lausunnoissa on kysymys erityisesti valtioneuvoston ja ministeriöiden tarpeesta saada lausunto lain oikeasta tulkinnasta tai oikeudellisia lisätietoja asiaa valmistelevassa ja sen esittelevässä ministeriössä tehtäviä kannanmäärittelyjä varten taikka oikeudellisia tietoja valtioneuvostokäytännöstä samantyyppisissä asioissa. Laajempien kirjallisten lausuntopyyntöjen, oikeudellisten kannanottopyyntöjen ja asioiden valmistelusta vastaavien ministeriöiden edustajien kanssa käytävien keskustelujen tarkoituksena on selvittää jo ennakolta valmisteltavaan asiaan ja sen päätöksentekoon liittyvät oikeudelliset kysymykset ja ministeriön toimenpiteiden lainmukaisuus, jotta asian päättämiselle ei tulisi oikeudellisia esteitä taikka päätösesitystä tai sen perusteluja jouduttaisi juuri ennen päätöksentekotilannetta täydentämään tai korjaamaan. Valtioneuvostovalvontaan liittyvien selvityspyyntöjen tekeminen ja asioiden selvittäminen oikeuskanslerinvirastossa ovat muotomääräyksistä vapaita. Valtioneuvoston laillisuusvalvontaan kuuluvat oikeudelliset kysymykset tulevat oikeuskanslerin selvitettäviksi usein niin, että asianomaiset valtioneuvoston jäsenet tai asioita valmistelevat ministeriön esittelijät saattavat asian valmisteluvaiheessa ilmenneen oikeudellisen kysymyksen selvitettäväksi. Valtioneuvoston esittelyyn tulevia asioita koskeviin tiedusteluihin on annettu oikeudellinen vastaus niin joutuisasti, että asian käsittely ei sen vuoksi viivästy. Tämän vuoksi asia on selvitetty ja vastaus on annettu usein ministeriön esittelijän kanssa käydyssä puhelinkeskustelussa. Puhelinkeskustelu on tehokas menettelytapa silloin, kun valtioneuvoston listatarkastuksessa esiin nousseen oikeudellisen kysymyksen selvittämiseen ja tarvittaviin korjauksiin on käytettävissä vähän aikaa. Puhelinkeskustelu antaa myös mahdollisuuden asioiden vuorovaikutteiseen pohdintaan ja keskustelu asian esittelijän kanssa on välitöntä. Ministeriöissä valmisteilla oleviin asioihin liittyvissä oikeudellisissa kysymyksissä on sen sijaan siirrytty yhä enemmän sähköpostin käyttöön. Myös sähköposti on asiointitapana nopea. Sähköpostin liitetiedostoina oikeuskansleri sekä valtioneuvostovalvonnasta huolehtivat oikeuskanslerinviraston valtioneuvostoasiain osaston virkamiehet voivat saada samalla käyttöönsä kaikki asian oikeudellisessa arvioinnissa tarvittavat asiakirjat. Tämä laajentaa asian tarkastelun tietopohjaa ja jouduttaa asian käsittelyä. Jos kysymys on valtioneuvostokäytännössä vakiintuneen kannan ilmoittamisesta ministeriön esittelijälle, tiedon on antanut valtioneuvostovalvonnasta huolehtinut valtioneuvostoasiain osaston virkamies. Muutoin oikeudellinen kannanottopyyntö on saatettu oikeuskanslerille. Sähköpostikeskusteluja valtioneuvostoasioissa on myös kertomusvuonna ollut yli sata kappaletta. Erillisenä aihealueena kertomusvuodelta voidaan mainita keväällä 2007 tapahtuneeseen hallituksen vaihdokseen liittyneet ministereiden sidonnaisuuskysymykset. Kun niissä oli kysymys uudella ministerillä mahdollisesti olleesta sidonnaisuudesta, josta hän ennen sidonnaisuusilmoitusta luopui tai luottamustoimesta, josta hän ministeriaikanaan pidättäytyi, tapauksia ei ole tarpeen tässä yhteydessä tarkemmin käsitellä. Jäljempänä on esimerkinomainen luettelo eräitä valtioneuvostoasioita ja toistuvia oikeudellisia kysymyksiä koskevista sähköpostitse hoidetuista valtioneuvostoasioista. Merkittävämmissä oikeudellisissa kannanottoasioissa on laadittu oikeuskanslerinviraston valtioneuvostoasiainosastolla muistio, joka on toimitettu oikeuskanslerin hyväksynnän jälkeen oikeuskanslerin saatteella sitä pyytäneelle. Eräitä keskeisiä muistioita on julkaistu jäljempänä tässä jaksossa. Suurin ja oikeudellisesti merkittävin asiakokonaisuus on kertomusvuonna ollut toimintansa aloittaneen uuden työ- ja elinkeinoministeriön perustamiseen liittyneet säädösasiat ja lukuisat valtioneuvoston yleisistunnolle ja tasavallan presidentille saatetut päätösasiat, joista voidaan erikseen mainita ministeriön ylimpien virkojen hakumenettelyyn ja virantäyttöihin liittyneet kiireelliset asiat. Valtioneuvostoasioihin liittyviä lausuntoja ja muita vastauksia on lisäksi annettu muun muassa eräiden muiden ministeriöiden organisaation uudistamisesta, ministeriöiden toimivaltaa ja toimivallan jakoa, eräiden virkamiesten oikeudellista asemaa, valtioneuvoston jäsenten tai esittelijöiden esteellisyyttä, virantäyttömenettelyä sekä asetuksenantovallan laajuutta ja asetusten voimaantuloa koskevista asioista sekä yksilön oikeuksien ja velvollisuuksien perusteita koskevien säännösehdotusten täsmällisyydestä ja tarkkarajaisuudesta. Myös kertomusvuonna on
17 16 Oikeuskansleri valtioneuvostossa valtionyhtiöiden omistusjärjestelyihin ja valtion maa-omaisuuden hallintaan liittyneitä oikeudellisia kysymyksiä selvitetty ennen päätöksentekoa oikeuskanslerin kanssa. Valtioneuvoston yleisistuntoon tai tasavallan presidentin esittelyyn tuleviin asioihin ja niiden käsittelyyn liittyvien oikeudellisten kysymysten lisäksi ministeriöiden lausunto- ja kannanottopyynnöt voivat koskea myös ministeriön päätöksellä tai ministeriön asetuksella ratkaistavia yksittäisiä asioita. Myös valtioneuvostoasioissa tehtävät kantelut ovat varsin usein luonteeltaan ennakollisia, jolloin ne liittyvät johonkin ministeriössä valmisteltavaan tai valtioneuvoston käsittelyyn tulevaan yksittäiseen asiaan ja joskus myös esittelyyn tulevaan lainsäädäntöhankkeeseen. Kansalaisten kanteluiden lisäksi tällaisia kirjallisia yhteydenottoja on tullut myös asianomaisen alan keskusjärjestöiltä. Esimerkkinä voidaan mainita kansallisia rakennerahasto-ohjelmia koskeneisiin valtioneuvoston esittelylistoihin liittynyt kantelu (dnro 5/21/07), jossa oli kysymys kuntien kuulemisesta ohjelmien valmistelun yhteydessä. Toisena esimerkkinä voidaan mainita erään ministeriön osastopäällikkönä toimivan ylijohtajan virantäytöstä tehdyt kaksi kantelua (dnro 1084/1/07 ja 1085/1/07). Kertomusvuonna ratkaistiin neljä valtioneuvoston tekemiä kristillisten koulujen opetuslupia ja opetuslupien jatkamispäätöksiä koskenutta kanteluasiaa (dnro 171/1/06, 278/1/06, 279/1/06 ja 280/1/06). Valtioneuvoston yleisistunnossa käsiteltiin vuonna 2007 yhteensä asiaa (edellisenä vuonna 1 709). Tasavallan presidentti teki valtioneuvostossa 712 (831) päätöstä. Valtioneuvoston yleisistuntoja oli 63 (70) ja tasavallan presidentin esittelyjä 35 (36). Valtioneuvoston ratkaisutoimintaan liittyi 57 valtioneuvoston kirjelmää, joilla EU-asioita saatettiin eduskunnan käsiteltäviksi. Oikeuskansleri tai apulaisoikeuskansleri taikka tämän sijainen ovat perustuslain 111 :n 2 momentin mukaisesti olleet läsnä valtioneuvoston yleisistunnoissa ja tasavallan presidentin esittelyissä. Samoin he ovat olleet läsnä hallituksen neuvotteluissa ja ns. iltakoulussa. Tasavallan presidentti ja valtioneuvosto Vuoden 2001 kertomuksessa on laajempi selostus tasavallan presidentin ja valtioneuvoston päätöksenteon oikeudellisesta järjestämisestä ja perustuslain 58 :n mukaisten päätöksentekomenettelyjen toteutumisesta. Vuonna 2007 ei ole ollut tilanteita, joissa tasavallan presidentti ei olisi päättänyt asiasta suoraan valtioneuvoston ratkaisuehdotuksen mukaisesti ja joissa tasavallan presidentin päätös olisi sen vuoksi tehty perustuslain 58 :n 2 momentin mukaisesti. Myöskään kertomusvuonna 2007 oikeuskanslerinvirastossa eivät ole olleet lainkaan esillä sotilaskäskyasioiden käsittelymenettely enempää kuin muut perustuslain 58 :n 5 momentissa tarkoitetut asiat. Myös kertomusvuonna 2007 tasavallan presidentti on ratkaissut kaikki valtioneuvoston ehdotuksesta päätettävät asiat välittömästi valtioneuvoston ratkaisuehdotuksen mukaisesti. Perustuslain 108 :n 2 momentin mukaisia lausuntopyyntöjä tasavallan presidentin ja valtioneuvoston toimivallan jaosta ei ole kertomusvuonna esitetty. Säännönmukaisessa listatarkastuksessa toimivaltakysymyksiin kiinnitetään aina huomiota ja tarkastetaan, että myös ylimpien valtioelinten päätösvallan käytölle on asianmukainen oikeusperusta. Erityisempiä tulkintaongelmia ei tässä suhteessa ole ilmennyt. Joissakin tapauksissa on valtioneuvoston esittelylistoihin jouduttu pyytämään lisättäväksi puuttuva viittaus yksilöityyn toimivaltasäännökseen. Suomen kansainvälisiä suhteita koskevien valtioneuvostoasioiden valvonnassa on menetelty vuoden 2001 kertomuksen jaksossa kerrottujen vakiintuneiden toimintalinjojen mukaisesti. Esittelylistojen tarkastaminen Valtioneuvostoasioiden tarkastusta varten oikeuskansleri ja oikeuskanslerinviraston valtioneuvostoasiain osasto saavat kaikki valtioneuvoston yleisistunnon ja tasavallan presidentin esittelyn esittelylistat etukäteen. Esittelylistaasiakirjojen jakelu tapahtuu valtioneuvoston päätöksentekojärjestelmässä (PTJ). Oikeuskansleri saa siten valtioneuvoston yleisistunnon ja tasavallan presidentin esittelylistat käyttöönsä samaan aikaan kuin valtioneuvoston jäsenet. Oikeuskanslerin listatarkastus kohdistuu siten valtioneuvostolle jo jaettuihin listoihin. Tämä asettaa suuria ajallisia vaatimuksia valtioneuvoston ja tasavallan presidentin esittelylistojen tarkastukseen. Erityisesti syksyisin annettavissa budjettilakeja koskevissa hallituksen esityksissä ja Euroopan unionin lainsäädännön kansallis-
18 Esittelylistojen tarkastaminen 17 ta voimaansaattamista koskevissa esityksissä kysymys on määräaikoihin sidotuista lainsäädäntöasioista. Muun muassa lainvalmisteluun käytettävissä olevan ajan tai asiantuntevan ja ministeriöiden riittävän kokeneen valmisteluhenkilöstön niukkuuden vuoksi hallituksen esitykset eivät säännösehdotuksiltaan tai perusteluiltaan aina täytä korkeatasoiselle lainvalmistelulle asetettavia teknisiä tai sisällöllisiä vaatimuksia. Jos esityksen antamista ei voida lykätä, oikeuskanslerinviraston listatarkastuksessa valvotaan, että esitys täyttää sellaiset hallituksen esitykseltä vaadittavat perusvaatimukset, että esitys voidaan määräajassa antaa eduskunnalle. Valtioneuvoston yleisistunnon esittelylistat on jaettava PTJ-järjestelmään tiistaihin kello 11 mennessä. Käytännössä PTJ-järjestelmään on edelleenkin jaettu ainoastaan kyseisen esittelyviikon esittelylistoja siten, että maanantai- iltaan mennessä on PTJ-järjestelmään viety vain muutama yleisistunnon esittelylista. Valtaosa esittelylistoista jaetaan tiistaina aamupäivän kuluessa. Esittelylista-asiakirjojen virheellisyyksiin ja puutteellisuuksiin puututaan sitä mukaa kuin niitä listatarkastuksessa havaitaan. Oikeuskanslerin ja valtioneuvostovalvonnasta huolehtivan oikeuskanslerinviraston valtioneuvostoasiainosaston osastopäällikön tai muun virkamiehen säännönmukainen VN-listatarkastuspalaveri on keskiviikkoisin kello 13, jolloin käydään kootusti läpi kaikki seuraavan päivän valtioneuvoston yleisistunnossa käsiteltävät asiat. Vielä tuossa vaiheessa esille voi nousta sellaisia oikeudellisia kysymyksiä tai esittelyasiakirjojen puutteita, jotka edellyttävät ministeriön esittelijän toimenpiteitä. Joissain tapauksissa virheellisyydet tai puutteellisuudet ovat olleet laadultaan sellaisia, että esittelijä on poistanut listan kyseisen viikon esittelystä. Tarkastuksen kohteista Valtioneuvoston yleisistunnon ja tasavallan presidentin päättämien uusien säädösten, säädösmuutosten sekä uusia lakeja koskevien hallituksen esitysten määrä on pysynyt varsin suurena (1 503 Säädöskokoelmassa julkaistua säädöstä v. 2007). Perustuslakiin, valtioneuvoston oikeuskansleria koskevaan lakiin eikä myöskään valtioneuvostolakiin eikä muihin oikeuskanslerin valtioneuvostovalvonnan perusteita tai valvonnan kohteita koskevaan lainsäädäntöön ole tehty kertomusvuonna muutoksia. Sen vuoksi myöskään oikeuskanslerin valtioneuvostovalvonnan kohteissa ja tarkastuksen toteuttamisessa ei ole tapahtunut merkittäviä muutoksia. Tässä yhteydessä voidaan todeta, että valtioneuvoston päätöksentekojärjestelmään on kirjattu yli 150 asiatyyppiä, minkä lisäksi valtioneuvoston esittelyissä on säännöllisesti asioita, joiden asiatyyppi on uusi tai aikaisemmasta poikkeava. Valtioneuvostoasioiden asiatyyppien runsaus asettaa erityisiä vaatimuksia valtioneuvoston listatarkastajien ammattitaidolle ja työskentelyn ripeydelle. Oikeuskanslerinviraston valtioneuvostoasiain osaston juristihenkilöstön määrä (osastopäällikön lisäksi 3 muuta lakimiesesittelijää) huomioon ottaen valtioneuvostovalvontaan osallistuvilta on voitava edellyttää valmiutta huolehtia kaikenlaisista listatarkastukseen ja muuhun valtioneuvostovalvontaan kuuluvista tehtävistä. Tämä vaatimus on korostunut sen jälkeen, kun tasavallan presidentti on lokakuusta 2007 määrännyt valtioneuvostoasiain osaston päällikön perustuslain 69 :ssä säädetyksi apulaisoikeuskanslerin sijaiseksi, joka oikeuskanslerin ja apulaisoikeuskanslerin vuosilomien aikana ja muutoin ollessa estyneenä hoitaa apulaisoikeuskanslerin tehtäviä. Eduskunnalle annettavissa hallituksen esityksissä on edelleenkin kiinnitetty erityistä huomiota lakiehdotuksen säätämisjärjestyskysymyksiin. Vuoden 1995 perusoikeusuudistuksen ja uuden perustuslain jälkeen tarkastelussa ei ole ollut kysymys lakiehdotusten säätämisjärjestysteknisestä tarkastelusta, vaan kysymys on lakiehdotusten ja niiden yksittäisten säännösten sisällöllisestä tarkastelusta siten, että lakiehdotukset ja niiden yksittäiset säännökset perusteluineen täyttävät perusoikeuksien toteutumisen vaatimukset ja että ehdotusten sivutessa läheisesti perusoikeuksia perusoikeuspunninta täyttää hallituksen esitykselle asetettavat vaatimukset. Hallituksen esitysten säätämisjärjestystarkastuksessa on tukeuduttu myös perustuslakivaliokunnan lausuntoihin. Hallituksen esityksistä on tarkastettu, että niissä on tarvittaessa käsitelty lakiehdotusta perus- ja ihmisoikeussäännösten kannalta. Laajemmissa lainsäädäntöuudistuksissa hallituksen esityksen yleisperusteluissa on ollut oma luku perus- ja ihmisoikeuksien toteutumisesta. Lakiehdotuksen yksittäisten säännösten osalta on edellytetty, että niiden suhdetta perustuslain 2 luvussa säädettyihin perusoikeuksiin on käsitelty ja arvioitu. Säädösehdotusten tarkastuksessa on kiinnitetty huomiota yksilöiden oikeuksien ja velvollisuuksien perusteita koskevien sekä asetuksenantovaltuutta koskevien säännösten täsmällisyyteen ja tarkkarajaisuuteen. Jos pe-
19 18 Oikeuskansleri valtioneuvostossa rusteluissa ei ole voitu jonkin kysymyksen osalta viitata eduskunnan perustuslakivaliokunnan kannanottoihin, lakiehdotuksen perusteluissa on tullut selvittää asiaa perusteellisemmin. Jos kysymys on ollut uudesta tai jossain määrin avoimesta asiasta, on edellytetty, että lakiehdotuksen perusteluihin on lisätty maininta perustuslakivaliokunnan lausunnon hankkimisesta. Yleishavainto myös kertomusvuodelta 2007 on, että perusoikeuskysymysten käsittelystä on tullut säännönmukainen osa hallituksen esityksen perusteluita ja perusoikeuspunninta on syventynyt. Kansainvälisiä sopimuksia koskevissa asioissa on joissakin tapauksissa jouduttu pyytämään esittelymuistioon kannanottoa siitä, vaatiiko sopimuksen hyväksyminen eduskunnan myötävaikutusta. Hallituksen esityksiin annettuja eduskunnan vastauksia koskevat asiat ovat yleensä yksiselitteisiä ja selviä. Niissä on edelleenkin todettu lähinnä lain voimaantulopäivää koskevia puutteellisuuksia ja epätäsmällisyyksiä, jotka korjaamattomina olisivat voineet aiheuttaa vaikeuksia lain täytäntöönpanossa ja soveltamisessa. Myös kertomusvuoden 2007 havaintona voidaan todeta, että niin sanotun verkostomaisen työskentelyn lisääntyessä oikeudellisesti vähemmän vaativien esittelytehtävien käytännön toimia on siirtynyt entistä enemmän henkilöstölle, jolla ei aina ole riittäviä pohjatietoja esimerkiksi lainsäädäntöprosessin eri vaiheista ja kokemusta lainsäädäntöasioiden käsittelyssä edellytettävästä tarkkuudesta. Tämäntyyppinen uusi, sinänsä hyvänä pidettävä, toimintatapojen muutos on tuonut aivan uusia tarkastuksen kohteita oikeudellisesti yksinkertaisinakin pidettäviin valtioneuvostoasioihin. Asioita esittelyyn saattavien ministeriöiden kannalta kysymys on riittävän koulutuksen ja työhön perehdyttämisen ohella myös valtioneuvostoasioiden käsittelyssä edellytettävästä vastuuntunnosta. Uutena valtioneuvostovalvontaan vaikuttavana yleispiirteenä voidaan tässä yhteydessä todeta, että ministeriöiden kokeneiden hallintojuristien entistä suuremman eläköitymisen myötä ja ehkä myös muista syistä lainvalmistelutehtäviä, valtioneuvoston päätettäviksi saatettavien hallintoasioiden valmistelutehtäviä ja Suomea sitovien EU-oikeudellisten normien kansallisen täytäntöönpanon tehtäviä on entistä enemmän uskottu virkauraansa aloittaville lakimiehille tai riittävää oikeudellista tietämystä vailla oleville muille virkamiehille. Myös tällaisten muutosten vuoksi valtioneuvoston istunnon korjauslistojen määrä on lisääntynyt ja esiin on tullut uusia virhetyyppejä. Valtioneuvoston asetusten osalta oikeusnormien sisällöllinen tarkastelu on ollut hallituksen esityksiä perusteellisempaa, koska virheellisyyksien korjaaminen valtioneuvoston päätöksenteon jälkeen edellyttäisi asetuksen muuttamista. Asetuksen antamiselle on oltava perustuslain 80 :n mukainen täsmällinen valtuus. Muutoinkin on tarkastettu, että säädöstaso on oikea ja että valtioneuvoston asetus ei sisällä sellaista, josta olisi säädettävä lailla. Asetuksenantovaltuussäännöksen täydentämisessä kysymys ei yleensä ole ministeriön esittelijän virheellisenä pidettävästä menettelystä, vaan ainakin jossain määrin näkemyseroista lainsäädäntövaltaa delegoivilta säännöksiltä edellytettävistä sisällöllisistä vaatimuksista. Myös kertomusvuoden aikana on ministeriöistä esitelty lainmuutosehdotuksia, joilla aikaisemman, joskus montakin vuotta sitten säädetyn, lain puutteellisia tai epätäsmällisiä asetuksenantovaltuuksia on tarkennettu tai aikaisemmin asetustasolla annettuja säännöksiä on nostettu lain tasolle. Tällaista asetuksella alun perin annettujen oikeusnormien lain tasolle nostamista on toimeenpantu erityisesti jonkin hallinnonalan lainsäädännön kokonaisuudistuksen yhteydessä. Uuden työ- ja elinkeinoministeriön perustaminen edellytti ja edellyttää myös kertomusvuoden jälkeen kaikkiaan noin 60 lain muuttamista, joskin useimmissa tapauksissa vain terminologisesti. Virkanimitysasioissa on tarkastettu virantäyttöprosessin avoimuus ja menettelyn asianmukaisuus. Viran kelpoisuusvaatimuksien ja virkaan kuuluvien tehtävien asettamien lisävaatimuksien ohella on kiinnitetty huomiota siihen, että virkanimitysehdotus on perustunut objektiiviseen ja muutoinkin asianmukaiseen pätevyysarviointiin ja viranhakijoiden väliseen ansiovertailuun. Hakemusasiakirjat eivät ole yleensä olleet oikeuskanslerinviraston ja valtioneuvoston käytettävissä. Tämän vuoksi on edellytetty, että virkanimitysasian esittelymuistio on johdonmukainen ja muutoinkin siten laadittu, että sen ja ansioluettelotietojen perusteella voidaan vakuuttua siitä, että hakijoista ansioitunein ja ammatillisesti pätevin nimitetään. Virkanimityspäätöksen tekeminen edellyttää varsinkin silloin, kun säädetyt pätevyysvaatimukset ovat väljempiä ja viran tehtäväala laaja, punnintaa ja harkintaa viran kärkihakijoiksi valikoituneiden välillä. Tällainen harkinta ja punninta kuuluu virantäyttöasioiden valmisteluun, mutta oikeudelliseksi vaatimukseksi on asetettava, että harkinta ja punninta perustuu objektiivisiin ja ratkaisun kannalta merkityksellisiin seikkoihin ja että sen olennaiset
20 Esittelylistojen tarkastaminen 19 kohdat on avoimesti dokumentoitu. Jos nimitysasiassa on tehty kantelu ja yksittäistapauksissa muulloinkin, virkanimitysasian hakemusasiakirjat on hankittu ennen asian ratkaisua oikeuskanslerinvirastoon nähtäville. Kertomusvuoden aikana tasavallan presidentti on nimittänyt muun muassa oikeuskanslerin, apulaisoikeuskanslerin ja oikeusministeriön kansliapäällikön ja uuden työ- ja elinkeinoministeriön kansliapäällikön sekä määrännyt uuden apulaisoikeuskanslerin sijaisen. Valtioneuvoston yleisistunto on nimittänyt muun muassa kaikki uuden ministeriön alivaltiosihteerit ja osastojen päälliköt. Valtion virkamieslain 26 :n mukaisiin virkoihin nimitettäviksi esitettyjen kohdalla on tarkastettu, että he ovat antaneet lain 8 a :n mukaisen selvityksen sidonnaisuuksistaan ja että esittelevässä ministeriössä on arvioitu selvityksen sisältöä virkaan kuuluvien tehtävien kannalta. Nimitettäviksi esitetyt henkilöt ovat yleensä jo itse ilmoittaneet onko heillä tehtäviä, joista heidän tulee virkanimityksen tapahtuessa luopua. Sidonnaisuuskysymykset on selvitetty ennen esittelyä niin, että asia ei ole noussut harkittavaksi virkanimityspäätöksen yhteydessä. Naisten ja miesten välisestä tasa-arvosta annetun lain 4 :n 2 momentin mukaisen 40 prosentin kiintiövaatimuksen toteutumista valtion komiteoissa, neuvottelukunnissa ja muissa vastaavissa toimielimissä on valvottu vakiintuneella tavalla. Myös muiden toimielinten osalta on kiinnitetty huomiota tasa-arvolain 4 :n 3 momentin mukaisen tasa-arvotavoitteen toteutumiseen. Yleishavaintona voidaan todeta, että valtion monijäsenisiä toimielimiä asetettaessa nykyisin varsin harvoin viitataan tasa-arvolain 4 :ssä tarkoitettuihin erityisiin syihin, mikä osoittaa, että laissa asetettu 40 prosentin kiintiö pääsääntöisesti toteutuu. Myös kertomusvuonna 2007 on ollut muutama sellainen toimielinasettaminen, joissa laissa säädetyn 40 prosentin saavuttaminen on ollut vaikeaa miesten jäsenmäärän kannalta. Tasa-arvolain kiintiösäännöksen soveltaminen on ollut ongelmallista myös joidenkin EU:n ja muiden maiden välisiä avustusohjelmia valmistelevien laajojen toimielinten asettamisessa, joissa valtioneuvosto voi päättää ainoastaan Suomen edustajien nimeämisestä samoin kuin kokonaisuuden kannalta sellaisissa toimielimissä, joissa valtioneuvoston yleisistunto nimeää vain osan toimielimen jäsenistä. Harkittaessa ministeriön johtavien virkamiesten mahdollisuuksia osallistua hallinnonalansa viranomaisten ja liikelaitosten hallintoelimiin on asiaa punnittu erityisesti viranomaistoiminnalta edellytettävän riippumattomuuden ja puolueettomuuden sekä virkamiehen virkavastuun toteutumisen kannalta. Valtionyhtiöiden ja valtion osakkuusyhtiöiden hallintoelinedustuksen kannalta valtion omistajaohjaustehtävien keskittäminen, yhteen ja mainitunlaisiin yhtiöihin nähden mahdollisimman riippumattomaan ministeriöön, oli merkittävä uudistus tässä suhteessa. Edellä mainitun lisäksi huomiota on kiinnitetty myös eläkeja sosiaaliturvan ja muiden alojen lakisääteisinä muutoksenhakueliminä toimivien lautakuntien sekä hallinto- ja erityistuomioistuimien asiantuntijajäsenien riippumattomuuteen. Valtioneuvostovalvonta EU-asioissa Valtioneuvoston yleisistunnossa käsiteltävissä Euroopan unionin asioissa on pääasiallisesti kysymys Euroopan unionissa valmisteltavina olevista säädös- ja sopimusehdotuksista. Euroopan unionin kansallista täytäntöönpanoa edellyttävissä lainsäädäntöasioissa oikeuskansleri on pyydettäessä antanut lausunnon. Unionissa valmisteltavana olevien säädösehdotusten valmistelussa tai unionilainsäädännön kansallisessa täytäntöönpanossa ajoittain ilmenevien ministeriöiden toimivaltaa koskevien näkemyserojen osalta korostettiin ministeriöiden välistä neuvottelu- ja EU-asioiden yhteensovittamiselimien käyttöä ennen asian saattamista oikeuskanslerin ratkaistavaksi. Eduskunnan osallistumisesta Euroopan unionin asioiden kansalliseen valmisteluun säädetään perustuslain 96 :ssä. Valtioneuvoston kirjelmissä eduskunnalle kiinnitettiin huomiota siihen, että Euroopan unionissa valmisteltavina olevat säädös- ja sopimusehdotukset toimitettiin asianmukaisesti ja perustuslain 96 :n mukaisesti viipymättä eduskunnalle eduskunnan kannan määrittelyä varten. Jos asian lähettäminen eduskunnalle oli viipynyt, kirjelmästä tuli ilmetä asian käsittelyvaiheet unionissa. Koska oikeudellisella perustalla on oleellinen merkitys unionin ja jäsenvaltion toimivaltajaon kesken, on tämän pitänyt käydä ilmi muistiosta. Jos toimivaltaperusta on ollut tulkinnanvarainen, edellytettiin, että tämä tuodaan esille, samoin kuin valtioneuvoston kanta toimivaltaan. Huomiota kiinnitettiin kirjelmien liitteenä olevien muistioiden selkeyteen ja siihen, että ne sisälsivät selvityksen ehdotuksen suhteesta kansalliseen lainsäädäntöön. Muistiosta tuli myös ilmetä valtioneuvoston kanta ehdotukseen sii-